**Ψυχολογική στήριξη λόγω κορονοϊού**

Λειτουργία τηλεφωνικής γραμμής βοήθειας, συμβουλευτικής και ψυχολογικής υποστήριξης πολιτών, σχετικά με τα νέα δεδομένα που έφερε η ανατροπή της καθημερινότητας εξαιτίας της πανδημίας κορονοϊού, οργάνωσαν:

* Οι Πρυτανικές Αρχές του ΕΚΠΑ σε συνεργασία με
* την Α’ Πανεπιστημιακή Ψυχιατρική Κλινική του Αιγινητείου Νοσοκομείου, υπό τον Διευθυντή Καθηγητή Λάμπη Παπαγεωργίου.

**Skype**

Εκτός της τηλεφωνικής γραμμής, υπάρχει η δυνατότητα μέσω ανοικτών Γραμμών Βοήθειας – τηλεδιάσκεψης (Skype) να υποστηριχθούν ψυχολογικά συμπολίτες μας.

Στα αιτήματα Ψυχολογικής βοήθειας απαντά ομάδα **Ψυχιάτρων και Ψυχολόγων** από το Επιστημονικό Διδακτικό Προσωπικό και τους συνεργάτες της Α’ Πανεπιστημιακής Ψυχιατρικής Κλινικής του Αιγινητείου Νοσοκομείου.

**Η ομάδα δίνει τη δυνατότητα σε άτομα που αντιμετωπίζουν ψυχολογικά προβλήματα, όπως:**

* παθολογικό άγχος,
* παθολογικό φόβο
* ή πανικό,

να μιλήσουν γι’ αυτά, να στηριχθούν,  να λάβουν ελπίδα και να αντιμετωπίσουν το πρόβλημα με προσφορότερο τρόπο.

 **Ώρες λειτουργίας**

1. **Τηλεφωνική γραμμή βοήθειας**
* Δευτέρα έως Παρασκευή στο **210 7297 957** από 10.00 π.μ. έως 04.00 μ.μ.\*
* Σάββατο και Κυριακή στο **210 7289 240** από 10.00 π.μ. έως 04.00 μ.μ.\*

Με προοπτική επέκτασης του ωραρίου ανάλογο με τις προβαλλόμενες ανάγκες. Την τηλεφωνική γραμμή βοήθειας συντονίζουν η καθηγήτρια Ψυχιατρικής και υπεύθυνη του Κέντρου Κοινοτικής Ψυχικής Υγιεινής Μαρίνα Οικονόμου και ο καθηγητής Ψυχιατρικής και Υπεύθυνος του Κέντρου Ψυχοθεραπειών Γιάννης Ζέρβας.

1. **Γραμμές Βοήθειας μέσω τηλεδιάσκεψη**

Οι παρακάτω Γραμμές Βοήθειας μέσω τηλεδιάσκεψης λειτουργούν καθημερινά στο Αιγινήτειο Νοσοκομείο από 9 π.μ. έως 7 μ.μ.\*

 Ειδικότερα μπορείτε να καλέσετε μέσα από τον προσωπικό σας λογαριασμό στο Skype τις παρακάτω Γραμμές Βοήθειας:

* Γραμμή Βοήθειας 1: Aiginitio1 (Skype account)
* Γραμμή Βοήθειας 2: Aiginitio2 (Skype account)
* Γραμμή Βοήθειας 3: Aiginitio3 (Skype account)
* Γραμμή Βοήθειας 4: Aiginitio4 (Skype account)
* Γραμμή Βοήθειας 5: Aiginitio5 (Skype account)

 Αν δεν υπάρχει λογαριασμός skype μπορεί να δημιουργηθεί δωρεάν κάνοντας κλικ στην παρακάτω διεύθυνση https://www.skype.com/el/ και επιλέγοντας στο παράθυρο πάνω δεξιά «Συνδεθείτε» και στη συνέχεια «Είστε νέοι στο Skype; Εγγραφή» \*

\*Με προοπτική επέκτασης του ωραρίου ανάλογα με τις προβαλλόμενες ανάγκες. Τις γραμμές βοήθειας μέσω τηλεδιάσκεψης συντονίζουν ο επιστημονικός συνεργάτης της Κλινικής ψυχίατρος δρ. Κωνσταντίνος Κοντοάγγελος και η επιστημονική συνεργάτιδα ψυχολόγος δρ. Θεοδώρα Σκαλή.

Πηγή: [www.especial.gr](https://www.especial.gr/psuxologiki-stiriksi-logw-koronoiou-ekpa-kai-aiginiteio-upostirizoun-tous-polites/)